# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

2018. MÁJUS 14-EI NYILVÁNOS ÜLÉSÉRE

**TÁRGY:**

**javaslat kitűntető díjak adományozásáról**

**ELŐADÓ:**

**GALÁCZ GYÖRGY**

**POLGÁRMESTER**

ELŐTERJESZTÉS

**Készült**: Balatonmáriafürdő Község Önkormányzat Képviselő-testületének 2018. május 14-i nyilvános testületi ülésére

**Tárgy:** Javaslat kitüntető díjak adományozásáról

**Tisztelt Képviselő-testület!**

A Somogy Megyei Közgyűlés a 2018. szeptemberi ülésen dönt a közgyűlés által alapított díjak adományozásáról a kitüntető díjak alapításának és adományozásának rendjéről szóló 11/2017. (IV.28.) önkormányzati rendelet alapján. A rendelet 2. § (2) bekezdése értelmében a kitüntető díjak adományozására a megyei közgyűlés tagjai, külső bizottsági tagok és **a települési önkormányzatok** tehetnek javaslatot.

Javasolható kitüntető díjak :

**Pro Comitatu Somogy Díj**- a megye legmagasabb elismeréseként- annak a magyar vagy külföldi állampolgárnak adományozható, aki valamely jelentős eredményt hozó tevékenységével vagy egész életművével országos, illetve nemzetközi hírű elismerést vívott ki, hozzájárulva ezzel közvetlenül vagy közvetve Somogy megye fejlődéséhez, jó hírnevének öregbítéséhez.

**Somogy Polgáraiért Díj**- azoknak a személyeknek, illetve kollektíváknak adományozható, akik Somogy megyéért és az itt élő emberekért munkálkodnak kiemelkedő eredményességgel.

Kérem a Tisztelt Képviselő-testületet, amennyiben javaslattételi jogával élni kíván, a javasolt személy részletes indokolással tegye meg.

**Határozati javaslat:**

1. Balatonmáriafürdő Község Önkormányzati Képviselő-testülete megismerte a Somogy Megyei Közgyűlés által alapított és javasolható kitüntető díjakat, azonban javaslattételi jogával nem kíván élni.
2. Balatonmáriafürdő Község Önkormányzati Képviselő-testülete megismerte a javasolható kitüntető díjakat és a következő személyre/kollektívára tesz javaslatot:

Név: ………………………………………………

Indokolás: ………………………………………………………………………………………………………………………………………………………………………………………………………………………………………………………………………………………………………

**Felelős:** Galácz György polgármester

**Határidő:** 2018. augusztus 1. értesítésre

Balatonmáriafürdő, 2018. május 9.

# Galácz György sk.

polgármester