**Feladat-ellátási szerződés**

**háziorvosi tevékenység végzésére**

mely létrejött egyrészről Balatonmáriafürdő Község Önkormányzat Képviselőtestülete (8647 Balatonmáriafürdő, Gróf Széchenyi Imre tér 9.) , képviseli Galácz György polgármester, mint Megbízó

másrészről Dr. Kónya Gábor egyéni vállalkozó (születési helye:Szeged, ideje:1980.05.19., anyja neve: Bitó Zsuzsanna, székhely: Magyarország, 8647 Balatonmáriafürdő, Rákóczi Ferenc utca 98., nyilvántartási szám: 51126384, adószám:68035916-1-51) mint Megbízott között

Balatonmáriafürdő község háziorvosi ellátása tárgyában az alábbi feltételekkel:

1. A helyi önkormányzatokról szóló 1990. évi LXV.törvény 8.&.(1) bekezdése alapján a Megbízó feladatát képezi az egészségügyi alapellátás biztosítása.

Balatonmáriafürdő Község Önkormányzat Képviselőtestülete ……./2018. számú határozata alapján megbízza Dr. Kónya Gábor háziorvost, hogy a fenti vállalkozás keretében biztosítson háziorvosi ellátást Balatonmáriafürdő községben a lakosság egészségügyi állapotának megőrzése, betegségeinek megelőzése és gyógykezelése céljából.

Megbízza továbbá, hogy az alapfokú egészségügyi ellátást az egészségügyi szakmai irányítás és útmutatás, a vonatkozó hatályos jogszabályok alapján, a helyi lakosság érdekeinek szem előtt tartásával szervezze meg.

1. A Megbízott háziorvos a rendelkezésre állási időn belül köteles ellátni az ellátási területén lakó, a külön jogszabályban foglaltak szerint hozzá bejelentkezett, és az általa elfogadott biztosítottakat. A Megbízott köteles ellátni továbbá a rendelési idejében hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet.
2. A háziorvosi feladatokat a praxisjoggal rendelkező Dr. Kónya Gábor személyesen látja el.
3. A Megbízott a feladatait a működési engedélyben megjelölt rendelési időben, a megjelölt telephelyen, indokolt esetben a beteg otthonában végzi. A rendelési idő módosításáról a Megbízott a Megbízót írásban 8 napon belül tájékoztatja.

Rendelési idő: hétfő:8-12, kedd:12-16, szerda:8-12, csütörtök 12-16, péntek:8-12.

Rendelkezésre állási idő: hétfőtől péntekig 8-16-ig.

1. A Megbízó az e szerződés melléklete szerinti rendelőt, az önkormányzati tulajdont képező leltárba vett felszerelésekkel és berendezésekkel együtt a szerződés fennállásának ideje alatt folyamatosan és térítésmentesen biztosítja a Megbízott háziorvos részére. A Megbízott köteles ezeket rendeltetésszerűen használni.

A rendelő jelenleg is használt önkormányzati tulajdonú felszerelését- kivéve a szakmai minimum feltételekben foglaltakat, a tisztasági festést-, azok működési feltételeit, a rendelő épületének szükségessé váló felújítását, külső tatarozását, illetve a mindenkori jogszabályi előírásoknak megfelelő állapotát a Megbízó biztosítja.

1. A Megbízó az e szerződés mellékletét képező megállapodás alapján-a Megbízott által fizetett éves átalánydíj fejében - vállalja a háziorvosi rendelő közüzemi díj fizetését (víz, villany, csatorna, gáz) a továbbiakban is.

1. A telefon és internethasználat költségei havonta kerülnek kiszámlázásra a Megbízott felé, a szolgáltató mérése alapján.
2. A rendelő takarítása a Megbízott hatáskörébe tartozik, kivéve a rendelő környezetét, amely továbbra is a Megbízó feladata.
3. Az ellátás működéséhez kapcsolódó egyéb kötelező tevékenységek (veszélyes hulladék kezelése, sterilizálás, egyéb) biztosítása a Megbízott kötelezettsége.
4. A használatba vett épület műszaki meghibásodásából eredő üzemeltetési költség többletet (pl.: csőtörés, elfagyás, vízszivárgás, stb.) az épület kezelője, a Megbízó köteles viselni.
5. A Megbízott háziorvos vállalja a jogszabályok által előírt háziorvosi ellátás biztosítását, valamint akadályoztatottsága esetén helyettesítésének megszervezését. A helyettesítés költsége a Megbízottat terheli. A háziorvosi feladatokat az általa alkalmazott személy közreműködésével (körzeti ápoló), saját hatáskörben látja el. A szerződés hatályba lépésével a körzeti ápolónő foglalkoztatása a Balatonmáriafürdői Önkormányzatnál megszűnik, a továbbiakban foglalkoztatása és annak költségei a Megbízottat terhelik.
6. A Megbízott a területi alapellátási kötelezettséget, és a hozzá bejelentkezett betegek ellátását, illetve annak költségeit a MEP által - a MEP-el közvetlenül megkötött finanszírozási szerződés alapján- nyújtott támogatásból finanszírozza. Amennyiben a társadalombiztosítás a finanszírozási szerződést felbontja, a megbízott a megbízó képviselőjének 48 órán belül köteles e tényeket írásban bejelenteni.
7. A Megbízó tájékoztatja a Megbízottat, hogy az épületre, valamint a Megbízó tulajdonát képező ingóságokra vonatkozóan biztosítással rendelkezik. Az egészségügyi tevékenység végzésére jogosító felelősségbiztosítás a Megbízottat terheli- az asszisztensnőre kiterjedően is.
8. A körzetmódosítás miatt bekövetkezett, a háziorvost ért kár esetén a Megbízó kártalanítási kötelezettséggel tartozik, amelynek megállapításánál a Megbízottnak adott területére eső egy éves finanszírozási keretében kapott összegét kell figyelembe venni. A felek egyezően rögzítik, hogy a működtetés során a Megbízott az általa harmadik személynek okozott kárért személyesen vagy biztosítója útján köteles helytállni, a Megbízót ezzel kapcsolatban helytállási kötelezettség nem terheli.
9. A Balatonmáriafürdő területén működő közintézmény (óvoda) iskola-egészségügyi ellátása is a Megbízott feladata, ezért járó finanszírozás a Megbízottat illeti.
10. A gyógyító tevékenység folyamatos ellátása érdekében működtetett ügyeleti szolgálat ellátásában a Megbízott jelen állás szerint nem kötelezett, mivel ezt a tevékenységet külön szerződés alapján egyéb szolgáltató végzi.
11. Jelen szerződés 2018. július 1. napján lép hatályba és határozatlan időre szól.
12. A szerződés felbontásának van helye, amennyiben bármelyik fél az abban foglaltakat, illetve az abból eredő kötelezettségeit megszegi vagy nem teljesíti.
13. A szerződés bármely fél részéről 6 hónapos felmondási idővel felmondható.
14. A szerződésben nem szabályozott kérdésekben az egészségügyi és a társadalombiztosítási jogszabályok, valamint a Polgári Törvénykönyv rendelkezései az irányadók. Amennyiben a szerződésben szabályozott valamely kérdésben jogszabály-változás történik, felek kölcsönösen kezdeményezik a szerződés módosítását.

Jelen szerződést felek elolvasás és értelmezés után, mint akaratukkal mindenben megegyezőt aláírták.

Balatonmáriafürdő, 2018. május ……

Galácz György Dr. Kónya Gábor

Balatonmáriafürdő Község Polgármestere háziorvos